Wimbledon-mesterskabet i herredouble 2017

Wimbledon-mesterskabet i herredouble 2017 var den 125. turnering om Wimbledon-mesterskabet i herredouble. Turneringen var en del af Wimbledon-mesterskaberne 2017, og hovedturneringen med deltagelse af 64 par blev spillet i All England Lawn Tennis and Croquet Club i London, Storbritannien i perioden 5. - 15. juli 2017, mens kvalifikationen blev afviklet i Bank of England Sports Club i Roehampton i ugen inden hovedturneringen.

Mesterskabet blev vundet af Łukasz Kubot og Marcelo Melo, som i finalen besejrede Oliver Marach og Mate Pavić med 5-7, 7-5, 7-6(2), 3-6, 13-11. Både Kubot og Melo vandt dermed deres anden grand slam-titel i deres karrierer, idet polakken tidligere havde Australian Open-mesterskabet i herredouble 2014 sammen med Robert Lindstedt, mens brasilianerens første grand slam-titel blev vundet ved French Open-mesterskabet i herredouble 2015 i samarbejde med Ivan Dodig. Wimbledon-mesterskabet i herredouble var ikke tidligere blevet vundet af en polak eller en brasilianer.

Turneringens resultater betød, at Marcelo Melo generobrede førstepladsen på ATP's verdensrangliste i herredouble fra Henri Kontinen.

Franskmændene Pierre-Hugues Herbert og Nicolas Mahut var forsvarende mestre men tabte i anden runde til Jay Clarke og Marcus Willis.

Pengepræmier og ranglistepoint 

Den samlede præmiesum til spillerne i herredouble androg £ 1.820.000 (ekskl. per diem), hvilket var en stigning på knap 15 % i forhold til året før.

Hovedturnering

Deltagere 

Hovedturneringen havde deltagelse af 64 par, der var fordelt på:
 55 direkte kvalificerede par i form af deres ranglisteplacering.
 5 par, der har modtaget et wildcard (markeret med WC).
 4 par, der var gået videre fra kvalifikationsturneringen (markeret med Q).

Fire af de direkte kvalificerede par meldte efter kvalifikationens start afbud til hovedturneringen, og de blev derfor erstattet af fire lucky loser-par fra kvalifikationen (markeret med LL).

Seedede spillere 

De 16 bedst placerede af deltagerne på ATP's verdensrangliste pr. 26. juni 2017 blev seedet:

Wildcards 

Fem par modtog et wildcard til hovedturneringen.

Kvalifikanter 

Fire par fra kvalifikationen kvalificerede sig til hovedturneringen.

På grund af afbud til hovedturneringen fra fire af de direkte kvalificerede par, opnåede yderligere fire par adgang til hovedturneringen som lucky losers.

Resultater

Kvartfinaler, semifinaler og finale

Første, anden og tredje runde

Kvalifikation 

Kvalifikationsturneringen blev spillet i Bank of England Sports Ground i Roehampton i perioden 26. - 29. juni 2017 med deltagelse af 16 par, der spillede om fire ledige pladser i hovedturneringen. To af de 16 par deltog i kvalifikationen på grundlag af et wildcard.

Følgende fire par kvalificerede sig til hovedturneringen.
  Johan Brunström /  Andreas Siljeström
  Kevin Krawietz /  Igor Zelenay
  Hugo Nys /  Antonio Šančić
  Hsieh Cheng-Peng /  Max Schnur

På grund af sene afbud fra fire af de direktete kvalificerede par i hovedturneringen, opnåede følgende par adgang til hovedturneringen som lucky losers.
  Ariel Behar /  Aljaksandr Bury
  Dino Marcan /  Tristan-Samuel Weissborn
  Sander Arends /  Peng Hsien-Yin
  Ilija Bozoljac /  Flavio Cipolla

Resultater

Se også 
 Wimbledon-mesterskabet i herresingle 2017
 Wimbledon-mesterskabet i damesingle 2017
 Wimbledon-mesterskabet i damedouble 2017
 Wimbledon-mesterskabet i mixed double 2017

Eksterne henvisninger 
 Wimbledon

Noter 

Wimbledon-mesterskaberne 2017
2017
ATP World Tour 2017